# Toxotes kimberleyensis

Toxotes kimberleyensis és una espècie de peix de la família dels toxòtids i de l'ordre dels perciformes.

## Descripció

El cos, alt i comprimit lateralment, fa 12,6 cm de llargària màxima. És de color blanc argentat amb 4-5 franges negres o fosques en forma de falca (principalment a la part superior dels flancs) i sense punts o taques entre elles. 5 espines i 11-13 radis tous a l'aleta dorsal i 3 espines i 14-16 (normalment 15) radis tous a l'anal. 12-13 radis a les aletes pectorals. L'origen de l'aleta dorsal es troba a la meitat posterior del cos i per sobre de l'origen de l'anal. La tercera espina de l'aleta dorsal és més curta i més prima que les espines quarta i cinquena. La part espinosa de l'aleta dorsal és més curta o es troba aproximadament a la mateixa alçada en comparació amb la part tova de la mateixa aleta. Els adults presenten les aletes dorsal i anal de fosques a negroses, mentre que els joves tenen les aletes de transparents a blanquinoses. Línia lateral gairebé completa i amb una inflexió dorsal pronunciada per sobre de les aletes pectorals. 28-33 (normalment 30-31) escates a la línia lateral. 3 fileres d'escates horitzontals entre la línia lateral i l'aleta dorsal, i 9 (8-10) fileres també horitzontals entre la susdita línia i l'aleta anal. Cap i cos amb escates ctenoides i suaus al tacte. Ulls grans. Boca gran i obliqua. Mandíbula inferior sortint lleugerament i arribant fins a sota de la meitat dels ulls. Musell punxegut. Fins que va ésser descrit l'any 2004, hom creia que pertanyia, a causa de les similituds en els patrons de color, a l'espècie Toxotes oligolepis, la qual té les espines de l'aleta dorsal més llargues i gruixudes, menys escates a la línia lateral i és autòctona d'Indonèsia.

## Alimentació

Menja insectes terrestres fent-los caure mitjançant l'emissió de dolls d'aigua llençats per la boca.

## Hàbitat i distribució geogràfica

És un peix d'aigua dolça, pelàgic i de clima tropical, el qual viu a Austràlia: les masses d'aigua dolça que penetren terra endins o, si fa no fa, 300 km riu amunt des del mar a la regió de Kimberley (Austràlia Occidental).

## Observacions

És inofensiu per als humans.

## Referències

* 1 2 3 Allen, G. R., 2004. Toxotes kimberleyensis, a new species of archerfish (Pisces: Toxotidae) from fresh waters of Western Australia. Rec. Aust. Mus. V. 56 (núm. 2): 225-230. Arxivat 2014-12-25 a Wayback Machine.
* ↑ Dianne J. Bray, 2011. Kimberley Archerfish, Toxotes kimberleyensis. Fishes of Australia. Arxivat 2012-12-14 a Wayback Machine. (anglès)
* 1 2 3 FishBase (anglès)
* ↑ Temple, S., Hart, N. S., Marshall, N. J. & Collin, S. P., 2010. A spitting image: specializations in archerfish eyes for vision at the interface between air and water. Proc. Biol. Sci. 277: 2607-2615.
* ↑ Allen, G. R., 1989. Freshwater fishes of Australia. T. F. H. Publications, Inc., Neptune City, Nova Jersey.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Morgan, D. L., G. R. Allen, B. J. Pusey i D. W. Burrows, 2011. A review of the freshwater fishes of the Kimberley region of Western Australia. Zootaxa, núm. 2816: 1-64.
* ↑ Catalogue of Life (anglès)
* ↑ All fishes of Australia - FishBase (anglès)
* ↑ GBIF (anglès)

## Bibliografia

* Allen, G. R., 1978. A review of the archerfishes (family Toxotidae). Records of the Western Australian Museum, v. 6 (pt 4): 355-378.
* Allen, G. R., 2001. Toxotidae. Archerfishes. P. 3212-3215. A: K.E. Carpenter i V.H. Niem (eds.). FAO species identification guide for fishery purposes. The living marine resources of the Western Central Pacific. Vol. 5. Bony fishes part 3 (Menidae to Pomacentridae). Roma, FAO. pp. 2791-3380.
* Allen, G. R., Midgley, S. H. & Allen, M., 2002. Field Guide to the Freshwater Fishes of Australia. Perth: Western Australian Museum. 394 pp. (com a Toxotes oligolepis).
* Moore, G. I., J. B. Hutchins, K. N. Smith i S. M. Morrison, 2009. Catalogue of type specimens of fishes in the Western Australian Museum (Second Edition). Records of the Western Australian Museum Supplement Suppl. Núm. 74: vii + 1-69.
* Vasserman, G., Shamir, M., Ben Simon, A. & Segev, R., 2010. Coding ʻwhatʼ and ʻwhenʼ in the Archer fish retina. PLoS Comput. Biol. 6.

## Enllaços externs

* AQUATAB (txec)
* BioLib (anglès)
* ION (anglès)